هۆڵەندا... پرسەی عەلی قازی محەمەد بەڕێوەچوو پارتە سیاسییەکان لە بابەتی بەخاکسپاردنی تەرمی عەلی قازی سوپاسی خەمخۆریی حکوومەتی هەرێم دەکەن
كوردی KURDÎ
Menu
دەستپێك
بارزانی نەمر
پرۆگرام وپەیڕەوی ناوخۆی
چالاکیەکان
ووتار
پەیوەندی
رێکخراوەکان
هۆڵەندا... پرسەی عەلی قازی محەمەد بەڕێوەچوو پارتە سیاسییەکان لە بابەتی بەخاکسپاردنی تەرمی عەلی قازی سوپاسی خەمخۆریی حکوومەتی هەرێم دەکەن
مێژوو: 31 تموز/يوليو 2022
بینراو: 154
خەبات – ساسان دەروێش
پرسەی عەلی قازی محەمەد لە شاری ئاڕنهیم لە هۆڵەندا لەلایەن هەردوو کۆمەڵەی دۆستایەتیی کورد و نێدەرلاند و ڕێکخراوی چەپک بۆ گەشەپێدانی مرۆیی ، بەئامادەبوونی بەشێکی بەرچاولە ڕەوەندی کوردستانی و نوێنەرانی پارت و ڕێکخراولایەنە سیاسییەکانی هەرچوار پارچەی کوردستان بەڕێوەچوو و شاندێکی لیژنەی ناوچەی هۆڵەندای پارتی دیموکراتی کوردستانیش لە پرسەکدا بەشداربوون کە پێکهاتبوون لە پێشڕەو حەسەن بەرپرس وساسان دەروێش و دیندار کۆچەر کارگێرانی ناوچەو هەروەها بەرپرس و کارگێڕی ڕێکخراوی ئاڕنهێم فەلاح ڕەشید و ستار کۆچەر و هەردووکەسایەتیی ڕۆشنبیری پارتی وکەسایەتی خەلیل سنجاری و تەها دەروێش نادر وخاتوو ساهیرە سلێمان مەلا بەنوێنەرایەتی یەکێتی ئافرەتانی کوردستان بەشداربوون ، مەڕاسیمی پرسەکە سەرەتا بەمارشی نەتەوەیی ئەی ڕەقیب و خوێندنی فاتیحا دەستیپێکرد و دواتر نوێنەرانی پارتە سیاسییەکانی هەر چوار پارچەی کوردستان و کەسایەتییەکان وتاریان پێشکەشکرد کە تیایدا باسیان لە خەبات و تێکۆشان و وێستگە گرنگەکانی خوالێخۆشبوو عەلی قازیان کرد و سوپاسی حکوومەتی هەرێمی کوردستانیان کرد بۆ لەباوەشگرتنی تەرمەکەی وبەخاکسپاردنی لە باشووری کوردستان و هەروەها بەتێکڕا هەموو لەپەیڤەکانیاندا هاوخەمی خۆیان دەربڕی و پرسەو سەرەخۆشیی خۆیان نارد بۆ بنەماڵەکەیان و رێکخەری پرسەکە.
هەر لەمیانەی پرسەکەشدا ئەفشار ئەقداسی یەکێک لە ڕێکخەرانی ئەم پرسە بۆ خەبات گوتی : پێمان خۆشبوو حکوومەتی هەرێمی کوردستان تەرمی کاک عەلی قازی لە باوەشگرت و سوپاسیان دەکەین بۆ ئەو ئەرکە نەتەوەییان کە وەک وەفایەک بۆ ماندوونەبوونی ئەم سەرکردە بوێرەی کوردستان کاک عەلی و بەخاكسپاردنی لەباشووری کوردستان وسوپاسی ڕەوەندی کوردستانی دەکەین بەئەرکی نەتەوەیی خۆیان هەڵسان ولەکاتی خۆیان گرت وبەشداری ئەم پرسەکەبوون بۆ ناردنی هاوخەمی خۆیان ودەربڕینی پرسەوسەرخۆشی بۆ بنەماڵەکەیان .
المقال السابق: کۆبوونەوەی رۆژی یەکشەمە رێکەوتی ٢٠٢٢/٨/٢٨ لە شاری ئەمستردام ، بەرپرس و دەستەی کارگێڕی لیژنەی ناوچەی هۆڵەندای پارتی دیموکراتی کوردستان پێشوو المقال التالي: ئاهەنگ فەیزی خانووبەگزادە هەڵبژێردراوی ئەنجوومەنی شارەوانی شاری ئەنشخدەی هۆڵەندا بۆ خەبات .... دواتر